als_Latn dik_Latn sag_Latn
Drejtuesi politik i PS në qarkun e Elbasanit për zgjedhjet e 25 Qershorit, Taulant Balla zhvilloi një takim elektoral me banorët e njësisë administrative Bradashesh në Elbasan.
Në bashkëbisedimin që pati me banorët e pranishëm në këtë takim, Balla i njohu me projektet e qeverisë dhe më konkretisht me investimet që do të kryhen në zonën e Bradasheshit.
Në fjalëne tij Balla u shpreëh se në këto zgjedhje duhet të bashkohemi të gjithë bashkë, sepse me 26 qershor fillon një punë e madhe për gjithë zonën e Bradasheshit. “Unë dua t’i kërkoj ndjesë çdo lagjeje dhe fshati të Bradasheshit që në këto 44 muaj, ende nuk është ndjerë ashtu siç duhet puna e madhe e rilindjes. Ne do të kishim bërë më shumë nëse nuk do të kishim gjetur borxhet që gjetëm. Kemi shumë për të bërë dhe shumë për të humbur nëse kthehemi mbrapa, PS sot është e vetmja shpresë që pas 25 Qershorit ne të fillojmë të ndërtojmë Shqipërinë që duam. Bradashesi e ka parë se kur e ka ndarë votën nuk ka marë atë që duhet, mos votoni askënd që nuk e njihni në sy, që nuk keni besim se mund të bëjë diçka për Bradasheshin, mjaft me shpërdorimit të besimit të këtij populli me lloj lloj partish, të cilat kurrë nuk kanë për të punaur për ju, por kanë qellim të kapin diçka për vete”, -tha Balla.
Duke folur për legalizimet, Balla i tha çdo familjeje që nuk e ka marë certifikatën e legalizimit, se nëse në 25 Qershor nuk shkon të votosh rrezikojmë të kthehemi përsëri atje ku ishim, tek ata që për 8 vjet bënë 365 legalizime, ne për 44 muaj kemi bërë 15 mijë dhe njësia e parë administrative që do të mbylli tërësisht procesin e legalizimeve është Bradasheshi.
Përsa i përket ndihmës ekonomike, Balla theksoi se kemi bërë një punë të shkëlqyer, e kemi trefishuar atë, por as unë as Edi Rama nuk jemi të kënaqur me nivelin ku është, sepse duhet ta kishim rritur më shumë. “Dua t’i them të gjithë banorëve që janë në ndihmë ekonomike, që ndihmën ekonomike ta jep qeveria dhe kushdo që guxon të bëjë presion, ndonjë administrator me ndihmën ekonomike duhet ta dini se do të jetë subjekt i forcës së ligjit, sepse ndihma ekonomike është një instrument që e ka krijuar qeveria për të nndihmuar familjet në nevojë. Ndërsa pensionistëve dua tju them se qeveria e Edi Ramës ka planifikuar që në 4 vitet e ardhshme 240 mln dollarë t’i shtohen fondit të pensioneve, me qellim që pensionistët mos të jenë më të lënë pasdore. Të dashur pensionistë mos u gënjeni nga Luli, ai e ka si ai miku që do me gënjyer po nuk di, sepse thotë që do të uli taksën e biznesit të vogël dhe ndërkohë thotë do rris pensionet, por harron se taksa e biznesit të vogël është 0. Nga 0 ku do e ulësh më?”, -theksoi Balla
Më tej gjatë fjalës së tij Balla tha se në Bradashesh do të bëjmë shumë punë, por mbi të gjitha duhet të fokusohemi tek punësimi, i cili është një prej problemeve më të mëdha që ka Elbasaani. “Ne do të mbështesim çdo sipërmarrësi të zonës së Bradasheshit, që ne ta rrisim punësimin dhe dua t’i them çdo banori, kini besim, se Taulanti me Edi Ramën sikurse punuan për reformën në drejtësi dhe Vetingun, tani do të punojnë për punësimin e Bradasheshit. Kemi filluar tja ndryshojmë pamjen dhe zona e parë është e pallateve me rikonstruksionin e fasadave, sistemimin e ambjenteve të përbashkëta e të jeni të sigurtë se do ta shtrijmë në çdo lagje. Nëse Elbasani në 4 vjet ka marë 62 mln euro, në 4 vitet e ardhshme do të marë 4 herë më shumë. Dhe këto janë investime që nuk do të jenë vetëm për pjesën e qytetit, por njësia më e madhe administrative Bradasheshi do mari një pjesë të madhe”, -tha Balla.
Kryesuesi i listës së PS në qarkun e Elbasanit, Balla i kërkoi nënave dhe motrave të Bradasheshit që ta bëjnë dallimin mirë, tek lista e PD tek zona fituese nuk ka asnjë grua, sepse nuk i duan gratë ata. Jemi qeveria e vetme në europë që kemi më shumë gra sesa burra në qeveri, e ky është një lajm i mirë për një emancipim të domozdoshëm të shoqërisë shqiptare. Ky është një lajm i mirë për çdo nënë e çdo grua që të shikojë tek PS-ja një mënyrë sesi gratë janë po aq kontributore sa dhe burrat për të mirën e shoqërisë shqiptare.
Në përfundim të fjalës së tij deputeti Balla u shpreh se nëse PS do të marë besimin për të drejtuar e vetme, do të ndryshojë tërësisht sjelljen që kemi pasur në këto 25 vite shtet Shqiptarë në demokraci, përsa i përket administratës. “Mjaft më historisë së coptimit të administratës. Administrata e shtetit Shqiptarë duhet t’i shërbejë njësoj çdo qytetari. Është një alarm dhe një thirrje që i drejtohet gjithë popullit shqiptar, mjaft më këtyre partive që e konsiderojnë administratën dhe pushtetin si një tepsi byreku”,- përfundoi Balla.
Të ngjashme
-
Lezha i jep fitoren PS për herë të parë
Qarku i Lezhës i dha për.
-
Tabela/ Djali i Fahri Balliut humb edhe në fshatin e babait
Pavarësisht kontestimeve, debateve apo zhurmës së.
-
Shifrat/ PD zhgënjeu edhe në Kukës, humbi një tjetër bastion
Qarku i Kukësit dhe i Shkodrës.
-
Ja cila qendër votimi nuk i dha asnjë votë PD-së
Që Partia Demokratike pësoi humbjen më.
als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn